
IEPIRKUMU KOMISIJA
Madonā
10.06.2026. 

Visiem ieinteresētajiem piegādātājiem

Par saraksti Nr.1 iepirkumā “Ēdināšanas pakalpojuma sniegšana Madonas novada Lubānas apvienības izglītības iestādēs un sociālās aprūpes centrā”, iepirkuma identifikācijas Nr. MNP2026/15.
Madonas novada pašvaldības iepirkumu komisija 8.06.2026. saņēma ieinteresētā piegādātāja jautājumus EIS un saskaņā ar Publisko iepirkumu likuma 36.panta otro un trešo daļu sniedz atbildes:
1. Jautājums

Nolikuma 3.pielikuma 4.punktā rakstīts: “Par piedāvājumā iekļautajiem produktiem, kuri atbilst NPKS vai BL prasībām, vai kultūraugi, kuri atbilst LPIA prasībām, pretendents iesniedz: 4.1. Ražotāja vai audzētāja apliecinājumu (vai citu līdzvērtīgu dokumentu) brīvā formā, kas apliecina produkta vai kultūrauga ražotāja vai audzētāja sadarbību ar pretendentu.  4.2. Piegādātāja apliecinājumu (vai citu līdzvērtīgu dokumentu) brīvā formā, kas apliecina produktu piegādātāja sadarbību (konkrēta produkta iegādes un piegādes iespēju nodrošināšanu) ar pretendentu, ja pretendentam produktus nepiegādā ražotājs.”

Lūdzam, Iepirkuma komisiju, apstiprināt, ka gadījumā, ja Pretendentam produktus piegādā piegādātājs, tad tiks atzīts par atbilstošu tikai piegādātāja apliecinājums un apliecinājums starp ražotāju un piegādātāju nav nepieciešams?
Atbilde uz 1. jautājumu

Pasūtītājs skaidro, ka iepirkuma nolikuma Nr.3 “Tehniskais piedāvājums” 4.1. un 4.2. punktā ir noteikti dokumenti, kas apliecina Pretendenta iespējas nodrošināt attiecīgo produktu piegādi. Ja Pretendentam produktus nepiegādā ražotājs vai audzētājs, bet piegādātājs, Pretendentam ir jāiesniedz iepirkuma nolikuma Nr.3 “Tehniskais piedāvājums” 4.2. punktā minētais piegādātāja apliecinājums (vai cits līdzvērtīgs dokuments), kas apliecina konkrētā produkta iegādes un piegādes iespēju nodrošināšanu. Nolikums neparedz prasību iesniegt atsevišķu apliecinājumu par sadarbību starp ražotāju (audzētāju) un piegādātāju.
2. Jautājums

Vai Iepirkumu komisija uzskatīs par atbilstošiem arī apliecinājumus, kas parakstīti pēdējā gada laikā citiem iepirkumiem, bet pēc būtības atbilst visām prasībām, apliecina sadarbību un ir joprojām aktuāli?
Atbilde uz 2. jautājumu

Pasūtītājs skaidro, ka katra iesniegtā dokumenta atbilstība tiks vērtēta individuāli, ņemot vērā tā saturu un konkrētās lietas apstākļus. Vienlaikus Pasūtītājs vērš uzmanību, ka apliecinājuma mērķis ir pārliecināties par sadarbību un piegāžu nodrošināšanu konkrētā iepirkuma līguma izpildei. Tādēļ Pasūtītājs nevar iepriekš viennozīmīgi apstiprināt, ka citam iepirkumam izsniegts apliecinājums tiks atzīts par pietiekamu, jo no tā ne vienmēr ir iespējams pārliecināties par sadarbības un piegāžu nodrošināšanu šī iepirkuma ietvaros.
3. Jautājums

Nolikuma 2.6. punktā rakstīts: “8.kolonnā norāda piegādes attālumu kilometros. Attālumam no pārtikas produktu izcelsmes (tikai audzēšanas/ražošanas vietas,) vietas līdz pasūtītāja norādītajai vietai/piegādes adresei jābūt ne vairāk kā 250 km ietvaros. Ja produktam ir vairāki ražotāji un/vai piegādātāji, tad 8.kolonnā min visus piegādātāju un/vai ražotāju attālumus no pārtikas izcelsmes vietas līdz pasūtītāja norādītajai piegādes adresei. Ja produkts ir importēts no vietas, kas atrodas vairāk nekā 250 km attālumā, bet tiek pārpakots Latvijā vai arī izmantota vairumtirdzniecības starpbāze, kas atrodas Latvijā, nav uzskatāms, ka piegāde veikta videi draudzīgā veidā, samazinot vides piesārņojumu un ceļa infrastruktūras slodzi.” No augstāk rakstītā saprotams, ka attālumu aprēķina no Produkta ražošanas/audzēšanas vietas adreses līdz ēdiena gatavošanas vietai.

Bet, tajā pat laikā, Nolikuma 3.pielikumā pie paskaidrojošā punkta 4, rakstīts: “Piegādes attālums jānorāda no produkta audzēšanas/ ražošanas vietas vai vairumtirdzniecības bāzes līdz pakalpojuma sniegšanas vietai. Gadījumā, ja produkts tiks piegādāts no vairumtirgotāja/noliktavas (nevis tieši no ražotāja/audzētāja), tad attālums aprēķināms: no ražošanas/audzēšanas vietas līdz vairumtirgotājam/noliktavai un no vairumtirgotāja/noliktavas līdz pakalpojuma sniegšanas vietas adresei, t.i.  Lubānas pilsētas pamatskola, Krasta ielā 6, Lubānā, Madonas novadā, LV – 4830.”
No šī punkta saprotams, ka attālums jāaprēķina tomēr no ražošanas/audzēšanas vietas līdz piegādātājam un no piegādātāja līdz ēdiena pagatavošanas vietai. Lūdzam, Iepirkuma komisiju veikt labojumus un sniegt skaidrojumu kā tiks skaitīts attālums gadījumā, ja Pretendentam produktu no ražotāja piegādā piegādātājs?
Atbilde uz 3. jautājumu

Pasūtītājs skaidro, ka iepirkuma nolikuma Nr.3 “Tehniskais piedāvājums” 2.6. punkts nosaka prasību, ka attālumam no pārtikas produktu izcelsmes (audzēšanas/ražošanas) vietas līdz pasūtītāja norādītajai piegādes adresei jābūt ne vairāk kā 250 km. Savukārt iepirkuma nolikuma Nr.3 “Tehniskais piedāvājums”  paskaidrojošais punkts Nr. 4 precizē attāluma aprēķināšanas kārtību gadījumos, kad piegādes ķēdē ir iesaistīts vairumtirgotājs vai noliktava. Ja produkts tiek piegādāts, izmantojot vairumtirgotāja vai noliktavas starpniecību, attālums aprēķināms, summējot faktiskos piegādes posmus no audzēšanas/ražošanas vietas līdz vairumtirgotājam/noliktavai un no vairumtirgotāja/noliktavas līdz pakalpojuma sniegšanas vietai. Piemēram, ja produkta audzēšanas vai ražošanas vieta atrodas Lubānā, produkts tiek nogādāts vairumtirgotāja noliktavā Rīgā un pēc tam piegādāts atpakaļ uz pakalpojuma sniegšanas vietu Lubānā, tad attālums tiek aprēķināts kā abu piegādes posmu summa. Attiecīgi šādā gadījumā netiek vērtēts tikai tiešais attālums starp audzēšanas/ražošanas vietu un pakalpojuma sniegšanas vietu, bet gan kopējais piegādes attālums, ievērojot iepirkuma nolikuma Nr.3 “Tehniskais piedāvājums”  paskaidrojošajā punktā Nr. 4 noteikto kārtību.

Līdz ar to iepirkuma nolikuma Nr.3 “Tehniskais piedāvājums” paskaidrojošais punkts Nr. 4 papildina iepirkuma nolikuma Nr.3 “Tehniskais piedāvājums” 2.6. punktā noteikto prasību un precizē attāluma aprēķināšanas metodiku gadījumos, kad piegādē tiek izmantots starpnieks vai noliktava.

4. Jautājums

Nolikuma 3.pielikuma 25.pozīcija ir “Makaroni visa veida”. Vēršam Iepirkumu komisijas uzmanību, ka Latvijā makaronus ar paaugstinātu kvalitāti ražo tikai divi uzņēmumi – a/s “Dobeles dzirnavnieks”, kas neatbilst dēļ noteiktajiem kilometriem (a/s “Dobeles dzirnavnieks” ražotne atrodas 268 km attālumā no Krasta ielas 6, Lubānā). Otrs ir bioloģisko produktu uzņēmums SIA “Spāres-L” ar kuru Pretendentam jau iepriekš ir bijusi sadarbība, taču, pēc pieredzes, Pretendents bija spiests tos nomainīt uz a/s “Dobeles dzirnavnieks” makaroniem (pēc skolas vadības lūguma), dēļ tā, ka bērni nav pieraduši pie bioloģiskie pilngraudu makaroniem.

Lūdzam Iepirkumu komisiju izskatīt iespēju palielināt piegādes attālumu no 250km līdz 300km, vai rast iespēju nomainīt pozīciju “Makaroni visa veida” pret kādu citu, piemēram, “Pilngraudu auzu pārslas”, kas šobrīd ir pie ieteicamajiem, bet ne obligātajiem “Visa veida putraimiem” (26.pozīcija).
Atbilde uz 4. jautājumu

Pasūtītājs skaidro, ka piegādes attāluma palielināšana līdz 300 km vai produktu pozīciju pārskatīšana netiek paredzēta.
Komisijas priekšsēdētāja vietniece 
                 E.Zāle
Dokuments ir parakstīts ar drošu elektronisko parakstu un satur laika zīmogu.

